
			EBAZPENA, 2022ko irailaren 15ekoa, Administrazio eta Finantzaketa Sanitarioko sailburuordearena, Informazio Farmakoterapeutikorako Batzordearen osaera aldatzen duena.

			2007ko maiatzaren 22ko 88/2007 Dekretuaren bidez (ekainaren 13ko EHAA, 113. zk.), Sendagaien Ebaluazio eta Informazio Batzordeen Sarea eratu zen; sare horren barruan dago, hain zuzen ere, Informazio Farmakoterapeutikorako Batzordea.

			Osasuneko sailburuordearen 2007ko urriaren 9ko Ebazpenaren bidez (azaroaren 23ko EHAA, 226. zk.), Informazio Farmakoterapeutikorako Batzordeko kideak izendatu ziren.

			Batzorde horren osaeran aldaketa batzuk gertatu direnez, 88/2007 Dekretuaren 5. artikuluarekin bat etorriz, honako hau

			EBAZTEN DUT:

			Lehenengoa.– Sergio Barrondo Lacarra jauna –Farmaziako doktorea– Informazio Farmakoterapeutikorako Batzordeko kide-kargutik kentzea.

			Bigarrena.– Teresa Morera Herreras andrea –Farmaziako doktorea– Informazio Farmakoterapeutikorako Batzordeko kide izendatzea.

			Vitoria-Gasteiz, 2022ko irailaren 15a.

			Administrazio eta Finantzaketa Sanitarioko sailburuordea,

			NEREA URIEN AZPITARTE.

